open-index/open-wikipedia-markdown huggingface dataset:
איאן המילטון גרנט

**איאן המילטון גרנט** (באנגלית: **Iain Hamilton Grant** ; נולד ב-21 בנובמבר 1963) הוא פילוסוף בריטי, מרצה בכיר באוניברסיטת מערב אנגליה. תחומי המחקר שלו כוללים אונטולוגיה, אידיאליזם גרמני (בדגש על הגותו של פרידריך וילהלם שלינג) ונטורפילוסופיה. לעיתים קרובות הוא מזוהה עם הזרם הפילוסופי "ריאליזם ספקולטיבי".

## ביוגרפיה
גרנט כתב את עבודת הדוקטורט שלו על קאנט וליוטר במחלקה לפילוסופיה באוניברסיטת ורוויק. בעת שהותו בוורוויק הוא היה חלק מ"היחידה לחקר התרבות הקיברנטית" (Cybernetic Culture Research Unit).

גרנט נודע בתחילה כמתרגם של הפילוסופים הצרפתים הבולטים ז'אן בודריאר וז'אן-פרנסואה ליוטר. המוניטין שלו כפילוסוף עצמאי מגיע בעיקר מספרו *Artificial Earth* (ארץ מלאכותית*)* . בספר זה, גרנט מותח ביקורת קשה על ניסיונות חוזרים ונשנים של פילוסופים להציג "פלאטוניזם מהופך", וטוען שעליהם לנסות להפוך קאנטיאניזם במקום זאת. הוא מבקר מאוד את הדגש שניתן לאתיקה ופילוסופיית החיים בפילוסופיה הקונטיננטלית, שלדעתו רק מחזקות את הפריבילגיה המופרכת של האדם. כנגד מגמות אלו, גרנט קורא לטיפול מחודש בתחום האי-אורגני (inorganic).

גרנט רואה באפלטון ובפרידריך וילהלם שלינג את בני בריתו העיקריים בקרב דמויות פילוסופיות קלאסיות, ובאופן כללי מתנגד הן לאריסטו והן לקאנט בשל מה שהוא רואה כנטייתם לרדוקציה של המציאות לביטוי שלה עבור בני אדם.

בספרו *Philosophies of Nature After Schelling*הוא מנסח את התנגדותו לעמדה שהוא מכנה "סומטיזם" (somatism), דהיינו הפילוסופיה והפיזיקה של הגופים. בספר הוא מנסח מחדש את תולדות הפילוסופיה על סמך האופן בו הגדירו הפילוסופים חומר. לפיו, אריסטו, בשונה מאפלטון, הבדיל בין צורה לבין חומר באופן שבו החומר היה בלתי נגיש לפילוסופיה, ואילו גרנט טוען שיש לחזור למובן אפלטוני של חומר, כלומר לחשוב על חומר לא רק כאבני הבניין הבסיסיות של המציאות, אלא גם ככוחות והעוצמות השולטים במציאות שלנו. הוא מתחקה אחר טיעון דומה שהעלו האידיאליסטים הגרמניים יוהאן גוטליב פיכטה ופרידריך וילהלם שלינג, וטען כי ההבחנה בין חומר כסובסטנטיבי לעומת החומר כפיקציה שימושית, נמשכת עד היום, וכי עלינו לסיים את ניסיונותינו להתגבר על אפלטון ובמקום זאת לנסות לגבור על קאנט ולחזור ל"פיזיקה ספקולטיבית "במסורת האפלטונית, כלומר לא פיזיקה של גופים, אלא "פיזיקת הכל [tou pantos phuseos]".

## ביבליוגרפיה חלקית

* Co-authored *New Media: A Critical Introduction* (London and New York: Routledge, 2003).
* *Philosophies of Nature After Schelling* (London and New York: Continuum, 2006).
* *Idealism: The History of a Philosophy* (with Jeremy Dunham & Sean Watson) (Durham: Acumen, 2010).
* *On The World Soul and Other Naturephilosophical Writings." Translated from the German by Grant, Iain H. New York: State University Press of New York. [Submitted] Available from: http://eprints.uwe.ac.uk/26289<nowiki/>.*
* Lindner, E., ed. (2016) *Die Natur der Natur. Translated from the English by Lindner, Eckardt. Berlin: Merve.  Available from: http://eprints.uwe.ac.uk/26287.
* Dunham, J., Grant, I. H. and Watson, S. (2011) *Idealism: The History of a Philosophy. London: Acumen. ISBN  Available from: http://eprints.uwe.ac.uk/12077.


## קישורים חיצוניים

* דף המרצה באתר אוניברסיטת מערב אנגליה

## הערות שוליים

קטגוריה:פילוסופים בריטים
קטגוריה:פילוסופים של המאה ה-21
קטגוריה:בריטים שנולדו ב-1963
יחסי ברית המועצות – גרנדה

**יחסי ברית המועצות–גרנדה** מתייחסים ליחסים הדיפלומטיים בין **[[ברית המועצות]]** ל**[[גרנדה (מדינה)|גרנדה]]**. היחסים הדיפלומטיים בין ברית המועצות לגרנדה נותקו בנובמבר 1983 על ידי המושל הכללי של גרנדה. בסופו של דבר, בשנת 2002 גרנדה כוננה מחדש יחסים דיפלומטיים עם רוסיה.

## היסטוריה
בעת פעילותה של תנועת JEWEL החדשה ניסתה ברית המועצות לגרום לגרנדה לתפקד כבסיס סובייטי. באוקטובר 1983 הודיע נשיא ארצות הברית רונלד רייגן על מבצע זעם דחוף, בו פלשה ארצות הברית לגרנדה, שנחשבה כבעלת ברית של ברית המועצות וקובה. בדצמבר פרסמה מחלקת המדינה של ארצות הברית דו"ח ראשוני על גרנדה, שבו נטען כי היא "אי של אינטרנציונליזם סובייטי". כאשר הגיע חיל הנחתים של ארצות הברית לאי, הם גילו כמות גדולה של מסמכים, שכללו הסכמים בין הממשלה הסובייטית לבין תנועת JEWEL החדשה, פרוטוקולים של ישיבות התנועה ודוחות משגרירות גרנדה במוסקבה.

## הערות שוליים

קטגוריה:ערכים ללא קטגוריות פיזיות - יחסי חוץ
משרד המדע ומדיניות הטכנולוגיה

**משרד המדע ומדיניות הטכנולוגיה** (באנגלית: **Office of Science and Technology Policy**; בראשי תבות: **OSTP**) הוא מחלקה בתוך הממשלה הפדרלית של ארצות הברית, הכפוף למשרד הרשות המבצעת של נשיא ארצות הברית, אשר נוסד בידי הקונגרס של ארצות הברית ב-11 במאי 1976 תוך מתן מנדט נרחב לייעוץ פוליטי עבור נשיא ארצות הברית על ההשפעות של מדע וטכנולוגיה על סוגיות במדיניות החוץ ובמדיניות הפנים של ארצות הברית. מנהל המשרד ממלא באורח מסורתי את תפקיד היועץ המדעי לנשיא ארצות הברית.

הנשיא ריצ'רד ניקסון הורה לסגור את הוועדה המייעצת למדע לאחר שיועצו המדעי השני, אדוארד א. דייוויד הבן  התפטר בשנת 1973 ולא מונה לו מחליף. ב-1975 נועדה נשיאת אגודת הפיזיקה האמריקאית טשין-שיונג וו עם הנשיא החדש ג'רלד פורד כדי להקים מחדש גוף של יועצים מדעיים לנשיא ולסוכנויות הפדרלית ברשות המבצעת, והנשיא פורד נעתר להצעה זו. בעקבות זאת הקים הקונגרס של ארצות הברית OSTP בשנת 1976 ונתן למשרד החדש מנדט לייעץ לנשיא בענייני מדע וטכנולוגיה בהקשרים של מדיניות חוץ ופנים. החוק משנת 1976 הוסיף להסמיך את OSTP להוביל מאמצים בין-מחלקתיים לפיתוח ויישום מדיניות ותקציבים בני-קיימא של מדע וטכנולוגיה ועבודה פדרלית מול המגזר הפרטי בארצות הברית ובמדינות העולם, מול ממשלות מדינתיות ומקומיות במדינות ארצות הברית, והקהילה המדעית בעולם ההשכלה הגבוהה.

תחת הנשיא דונלד טראמפ, סגל משרד המדע ומדיניות הטכנולוגיה צנח מ-135 ל-45 אנשים. משרת מנהל המשרד נותרה לא מאוישת במשך למעלה משנתיים – האינטררגנום הארוך ביותר בתולדות המשרד. קלווין דרואגמאייר , מומחה למדעי האטמוספירה ששימש בעבר כסגן נשיא למחקר באוניברסיטת אוקלהומה, הועמד לתפקיד מנהל המשרד ב-1 באוגוסט 2018, ומינויו אושר בידי הסנאט של ארצות הברית ב-2 בינואר 2019.

במהלך כהונתו של הנשיא ג'ו ביידן, למנהל המשרד מונה תחילה אריק לנדר בתור היועץ המדעי לנשיא, לראשונה בדרג חבר הקבינט של ארצות הברית. לנדר התפטר בפברואר 2022 בעקבות דיווחים בדבר התעמרות בכפופיו באופן בוטה. את מקומו כיועץ המדעי מילא במשך כשמונה חודשים המדען פרנסיס קולינס , עד אשר מונתה מחליפתו הקבועה אראטי פרבהאקר, הן כיועצת המדעית והן כמנהלת המשרד.

## קישורים חיצוניים

* 

## הערות שוליים

קטגוריה:ארצות הברית: מדע וטכנולוגיה
מדע
ועדת שרים לענייני סביבה ואקלים

**ועדת שרים לענייני סביבה ואקלים** היא ועדה בממשלת ישראל, בראשות השרה להגנת הסביבה. הוועדה הוקמה לראשונה ב-2 באפריל 2023 ביוזמתה של השרה להגנת הסביבה עידית סילמן, בימי ממשלת ישראל ה-37.

סמכויות הוועדה הן:
# תיאום בין משרדי הממשלה בכל הנוגע לפעולות להגנת הסביבה ומניעת מפגעים, לרבות הטיפול בחומרים מסוכנים וכן בכל הכרוך בנושא היערכות לשינוי אקלים.
#דיון בתוכניות הלאומיות להיערכות והסתגלות לשינויי אקלים שאותן נדרשים משרדי הממשלה להכין מכוח החלטות הממשלה מס' 4079 מיום 29.7.2018 ומס' 1902 מיום 23.10.2022 ובעדכונים שלהן וכן מעקב אחר יישומן של התוכניות האמורות.
# מעקב אחר יישום המחויבויות הבין-לאומיות הנגזרות מאמנת המסגרת של האו"ם בנושא שינויי אקלים, מההחלטות ומההסכמים מכוחה.

מנכ"ל המשרד להגנת הסביבה הוא הממונה על מעקב אחר ביצוע החלטות ועדת השרים.

## חברי הוועדה
חברי ועדת שרים לענייני סביבה ואקלים:

**הרכב מפלגתי**

בוועדה מכהנים 10 שרים, מתוכם:
* 6 חברים מטעם מפלגת הליכוד;
* חבר אחד מטעם מפלגת ש"ס;
* חבר אחד מטעם מפלגת הציונות הדתית;
* חבר אחד מטעם מפלגת עוצמה יהודית;
* חבר אחד מטעם מפלגת יהדות התורה.

## הערות שוליים

קטגוריה:ועדות שרים
בנות הזוג של מלכי ירדן

זוהי רשימה של הנשים שהיו מלכה רעיה או נסיכה רעיה של הממלכה ההאשמית של ירדן מאז הועלתה האמירות למעמד של ממלכה ב-1949. מכיוון שכל מלכי ירדן נדרשים על פי חוק להיות גברים, מעולם לא הייתה מלכה  שהיא ראש מדינה בירדן.

יש צורך שהמלך ייתן לאשתו את התואר מלכה רעיה לאחר המלכתו ונישואיהם, אחרת היא תיקרא רק נסיכה רעיה. רק אישה אחת לא נקראה מלכה במהלך נישואיה, (הנסיכה מונא).

## רשימת בנות הזוג

## הערות שוליים

*
קטגוריה:המשפחה ההאשמית
יחסי לטביה–פינלנד

[ממוזער|שמאל|[נשיא פינלנד לאורי קריסטיאן רלנדר ונשיא לטביה  במהלך ביקורו הרשמי של רלנדר בלטביה ב-1926. ברקע, שר החוץ של פינלנד אימיל נסטור סטלה (מימין)]]
[ממוזער|שמאל|[ראש ממשלת פינלנד סאנה מרין עם ראש ממשלת לטביה ארטורס קרישיאניס קרינש בהלסינקי, 12 בפברואר 2020]]
**יחסי לטביה–פינלנד** הם היחסים הדיפלומטיים בין **[[לטביה]]** ל**[[פינלנד]]**. שתי המדינות חברות באיחוד האירופי, נאט"ו וגוש האירו.

## סקירה כללית
ב-1999 ביקר נשיא לטביה בפינלנד. פינלנד הבטיחה את תמיכתה בהצטרפותה של לטביה לאיחוד האירופי.

ביוני אותה שנה נפגש ראש ממשלת לטביה  עם שר החוץ הפיני .

בשנת 2014, הסחר בין פינלנד ללטביה הגיע לשיא מאז 2004, והגיע ל-904.6 מיליון אירו.

## נציגויות דיפלומטיות
* לטביה מחזיקה בפינלנד שגרירות בהלסינקי.
* פינלנד מחזיקה בלטביה שגרירות בריגה.

## הערות שוליים

קטגוריה:ערכים ללא קטגוריות פיזיות - יחסי חוץ
קרן מחקה

**קרן מחקה** היא קרן נאמנות או קרן סל שעוקבת אחרי מדד קיים של מניות או איגרות חוב ונצמדת לשינויים במדד זה. למשל קרן מחקה S&P 500 מטרתה לעקוב אחר השינויים במדד S&P 500 וקרן מחקה תל אביב 125 מטרתה לעקוב אחר השינויים במדד תל אביב 125 וכן הלאה.

זהו מוצר השקעה פאסיבי שמחקה את ביצועי מדד מסוים באמצעות חשיפה לנכסי הבסיס שלו. הקרן המחקה הראשונה התחילה את פעילותה בשנת 2008 ומאז השוק הזה צמח מאוד. נכון ל-2020 תופסות הקרנות המחקות מעל 10% מכלל קרנות הנאמנות בישראל, ונכון ל-2019 הן ניהלו כ-31 מיליארד שקל.

קרן נאמנות מחקה מדד דומה במהותה לקרן סל מחקה מדד (ETF בארצות הברית). ההבדל העיקרי בין שני המוצרים הוא שבעוד קרן סל נסחרת במשך היום כמו מניה רגילה, קרן נאמנות אינה נסחרת בבורסה ומחירה נקבע פעם ביום. בסוף יום המסחר נקבע שער אחיד לקרן לכל בעלי היחידות שקנו או מכרו את הקרן באותו היום.

את הקרנות המחקות ניתן לרכוש ולפדות באמצעות הבנקים ובתי ההשקעות. המשקיע ישלם בעת רכישת הקרן או מכירתה עמלת קנייה/עמלת מכירה.

קרן מחקה שואפת לעשות את מיטב המאמצים על מנת להשיג את תשואת המדד אחריו היא עוקבת, אך אינה מתחייבת לכך. הפער בין תשואת המדד והתשואה של הקרן המחקה נקרא “פער עקיבה”.

לרשות מנהל הקרן עומדים מספר אפשרויות על מנת להשיג את התשואה הקרובה ביותר למדד, לדוגמה: את הנכסים בעלי המשקל הגבוה במדד, לקנות לפי המשקולות שלהם באותו המדד, אבל בנכסים בעלי המשקל הנמוך במדד לשנות את המשקולות. גם אם כתוצאה מכך תיווצר שגיאת עקיבה, היא תהיה לא משמעותית מאחר שהנכסים בעלי המשקל הנמוך משפיעים באופן נמוך על דיוק העקיבה.

היות שאין עלויות גבוהות לניהול הקרן, דמי הניהול נוטים להיות נמוכים מאד, ולעיתים אף אין דמי ניהול כלל אולם בדרך כלל רק קרנות חדשות המעוניינות לגייס משקיעים אינן גובות דמי ניהול כלל, ובהמשך כשהקרן צומחת היא מתחילה לגבות דמי ניהול.

קרן יכולה להיות קרן מחלקת או קרן צוברת. בקרן מחלקת, דיבידנדים ותקבולי ריבית בגין אג"ח שמחולקים על ידי הנכסים הכלולים בקרן מחולקים למחזיקי הקרן ואילו בקרן צוברת הם מושקעים חזרה בקרן. בישראל יש רק קרנות צוברות.

## ראו גם
* תעודת סל

## קישורים חיצוניים
* 
* ממה קרן סל עשויה?, הסכת ביישומון ספוטיפיי, 07.05.2023
* 
* הוראה - כללים בעניין קרן מחקה, רשות ניירות ערך, 2018
* טיוטת תיקון ההוראה למנהלי קרנות נאמנות בדבר ניהול ההשקעות בקרן מחקה, רשות ניירות ערך, 2023
* 

## הערות שוליים

קטגוריה:שוק ההון
קטגוריה:ניירות ערך
יחסי הפיליפינים–מיאנמר

**יחסי הפיליפינים–מיאנמר** הם היחסים הבילטרליים שבין **רפובליקת הפיליפינים** לבין **הרפובליקה של איחוד מיאנמר**. שתי המדינות כוננו יחסים דיפלומטיים בספטמבר 1956. לפיליפינים שגרירות ביאנגון, ולמיאנמר שגרירות במנילה.

## היסטוריה
היחסים בין המדינות התקיימו עוד לפני העידן הקולוניאליסטי. במאה ה-15 ציטט ההיסטוריון ויליאם הנרי סקוט את המסמך הפורטוגזי סומא אוריינטל שבו נכתב כי בעיר מוטומה במיאנמר היה אפשר למצוא סוחרים רבים שמוצאם במינדנאו. במהלך המלחמות הבורמזיות–סיאמיות, בורמה העסיקה שכירי חרב מהאי לוזון שבפיליפינים, שכונו לוקוז. כמו כן, סוחרים בורמזים היו פעילים בסבו, שם החליפו סוכר בזהב.

הפיליפינים הייתה אחת המדינות הביקורתיות ביותר באסיה כלפי משטר החונטה במיאנמר בטרם הציגה מספר צעדים לכיוון דמוקרטיה ב-2011. שתי המדינות נשלטו על ידי שליטים סמכותניים כמו נה וין במיאנמר ופרדיננד מרקוס בפיליפינים. שר החוץ לשעבר של הפיליפינים, אלברט דה רוסריו תמך במפת הדרכים של מיאנמר לדמוקרטיה, וכינה אותה חיונית. כמו כן, הוא פנה לשר החוץ של מיאנמר בבקשה לשחרר יותר מ-2,000 אסירים פוליטיים.

מיאנמר והפיליפינים חיזקו את היחסים ביניהן בעיקר בתחום הכלכלי. הפיליפינים הסכימו לסייע לפיתוח המגזר החקלאי במיאנמר על ידי טכנולוגיות לגידול אורז ובננות. ב-2013 הביעה הפיליפינים את תמיכתה בהסרת הסנקציות המערביות על מיאנמר.

## משבר הרוהינגיה

הפיליפינים פתחה את שעריה בפני פליטים בני הרוהינגיה שברחו ממיאנמר. הן תחת שלטון בניגנו אקינו והן רודריגו דוטרטה, הסכים לקלוט פליטים ולתת להם אזרחות פיליפינית.

ב-2018, מיאנמר הביעה התנגדות לאופן שבו נשיא הפיליפינים דוטרטה תיאר את המצב כ"רצח עם", ובתגובה העבירה הפיליפינים התנצלות לשליטת מיאנמר אונג סן סו צ'י, עם הדגשה כי הביקורת כוונה למדינות אירופה שביקרו את המצב מבלי להושיט סיוע למיאנמר. מוקדם יותר בינואר 2018 יעץ נשיא הפיליפינים דוטרטה למיאנמר להתעלם מביקורת על מצב זכויות האדם בה. כמו כן, צוות יפני ופיליפיני משותף הוקם כדי לחקור את הפרות זכויות האדם במשבר.

ב-2017, במהלך שלטון דוטרטה, הפיליפינים הצביעה בעצרת האומות המאוחדות נגד הצעה שגינתה את מצב זכויות האדם במיאנמר וב-2018 התנגדה שוב במועצת זכויות האדם להחלטה שהרחיבה את המנדט של האו"ם לחקור הפרות זכויות אדם.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Never Gonna Say I'm Sorry

"**Never Gonna Say I'm Sorry**" (בעברית: "**לעולם לא אגיד שאני מצטערת**") הוא שיר של הלהקה השוודית אייס אוף בייס, שיצא כסינגל ב-11 במרץ 1996. זה היה הסינגל השלישי שהופץ מהאלבום השני של הלהקה,  (1995). באירופה, השיר הגיע למקום השישי בהונגריה, למקום ה-12 בדנמרק ולמקום ה-17 בפינלנד. בארצות הברית, הוא הגיע למקום השישי במצעד השירים מתחת להוט 100. ובקנדה, הוא הגיע למקום ה-53 בקנדה הוט 100.

## רקע
השיר נכתב על ידי חבר הלהקה יונאס ברגרן, שקיווה לשחזר את ההצלחה של הלהיט שלהם "All That She Wants" משנת 1993. הוא הזכיר במפורש את קווי הדמיון בין שני השירים בתווים של החוברת לאלבום *The Bridge*. הוא אמר, "החלטנו בשלב מוקדם לעשות עיבוד כמו של 'All That She Wants' ותופים כי זה תמיד כיף שיש משהו ישן בתקליט חדש".

## הצלחה מסחרית
"Never Gonna Say I'm Sorry" לא הגיע לאותה רמת הצלחה כמו "Lucky Love" ו-"Beautiful Life", אבל היה להיט. הוא הגיע לעשירייה הפותחת בהונגריה, שם הגיע למקום השישי. בנוסף, דורג ב-20 העליונים בדנמרק ופינלנד, ב-30 העליונים בשוודיה וב-40 העליונים באיסלנד. הוא לא הגיע למצעד הסינגלים הבריטי, אך הגיע למקום ה-78 במצעד אירופה הוט 100. מחוץ לאירופה, "Never Gonna Say I'm Sorry" הגיע למקום השביעי במצעד הדאנס/אורבני של *[[RPM (מגזין)|RPM]]* ולמקום ה-53 בקנדה הוט 100, למקום השישי במצעד השירים מתחת להוט 100 ולמקום ה-18 במצעד סינגלי הדאנס/אלקטרוני המסחריים בארצות הברית. בהמשך, דורג במקום ה-12 בצ'ילה וה-79 באוסטרליה.

## וידאו קליפ
הווידאו קליפ הנלווה לשיר בוים על ידי הבמאי הבריטי ריצ'רד הסלופ ויצא בשנת 1996. הקליפ כולל תמונות ממוחשבות ואפקטי מראה שנועדו לגרום לקליפ להרגיש כמו בית כיף, בדומה לקליפ של "SOS" של אבבא. בארצות הברית הקליפ מעולם לא פורסם כיוון שאריסטה רקורדס לא הייתה מרוצה ממנו ובחרה לא להוציא אחד שילווה את יציאת הסינגל.

באירופה לווה הסינגל במסע קידום קצר של הלהקה ובשני קליפים חלופיים. על אף שהגרסה האמריקאית של הקליפ ל-"Lucky Love" צולמה מאוחר יותר, "Never Gonna Say I'm Sorry" היה כרונולוגית הקליפ האחרון שהופץ בהשתתפות דומיננטית של מאלין. מאוחר יותר הוא פורסם בערוץ היוטיוב הרשמי של אייס אוף בייס בינואר 2015.

נכון לאוגוסט 2022, הקליפ צבר יותר מ-20 מיליון צפיות ביוטיוב.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1995
קטגוריה:סינגלים מ-1996
קטגוריה:שירי אייס אוף בייס
קטגוריה:שירים באנגלית
קטגוריה:שירים שהופקו על ידי מקס מרטין
קטגוריה:סינגלים בהוצאת אריסטה רקורדס
האספה הלאומית של סנגל

[300px|ממוזער|שמאל|חזית בית האספה הלאומית ב[עיר דקר, בירת סנגל]]
**האספה הלאומית של סנגל** (בצרפתית: Assemblée nationale) היא הפרלמנט החד-ביתי של מדינת סנגל.

## האספה
האספה הלאומית נוסדה ב-1960 ובה 80 מושבים. עם השנים הוגדל מספרם בהדרגה והחל מ-2017 יש בה 165 מושבים. חבריה נבחרים לתקופת כהונה של חמש שנים.

שיטת הבחירות הפרלמנטריות בסנגל היא מעורבת. הבוחרים מצביעים עבור רשימה במסגרת 43 מחוזות בחירה. 97 מן הצירים באספה נבחרים במסגרת מחוזות הבחירה, שבכל אחד מהם נבחרים ציר אחד עד שבעה צירים. הרשימה הזוכה במחוז פלוני מקבלת את כל המושבים בו. 15 מושבים מאוישים על פי הצבעתם של אזרחים השוהים מחוץ לסנגל במסגרת שמונה מחוזות בחירה שבכל אחד מהם נבחרים 1–3 צירים. בנוסף, 53 מן המושבים באספה מחולקים באופן יחסי לפי מספר הקולות שקיבלו הרשימות בספירה ארצית.

בין השנים 1999–2001 ו-2007–2012 היה הפרלמנט בעל שני בתים וכלל גם סנאט.

הרכבה של האספה נקבע לאחרונה בבחירות שנערכו ב-31 ביולי 2022. כתוצאה מהבחירות מיוצגות באספה שבע מפלגות.

## קישורים חיצונייםפוליטיקה של סנגל

## הערות שוליים

סנגל
אספה הלאומית
יחסי הרפובליקה הדמוקרטית של קונגו – יוון

**יחסי הרפובליקה הדמוקרטית של קונגו–יוון** הם היחסים הדיפלומטיים בין **[[הרפובליקה הדמוקרטית של קונגו]]** ל**[[יוון]]**. שתי המדינות חברות בארגון הבין-לאומי לפרנקופוניה. ישנה קהילה יוונית קטנה ברפובליקה הדמוקרטית של קונגו.

## היסטוריה
בתחילת משבר קונגו ב-1960, חיל האוויר היווני, בהתאם להחלטת ממשלת יוון, שלח את טייסת התובלה השלישית לרפובליקה הדמוקרטית של קונגו, כדי לפנות יוונים המתגוררים במדינה, ולהעבירם לאזורים מאובטחים.

שנה לאחר תחילת משבר קונגו, ב-1961 חיל האוויר היווני עזר במאמץ להשיב את הסדר על כנו ברפובליקה הדמוקרטית של קונגו, שזה אך קיבלה את עצמאותה. האו"ם החליט לשלוח לרפובליקה הדמוקרטית של קונגו מחלקת אוויר יוונית מיוחדת, שהייתה מורכבת מ-21 קצינים ומש"קים. ב-14 במרץ הוקצתה מחלקת האוויר היוונית תחת פיקוד הכוח האווירי של האו"ם והוטל עליה לבצע משימות שונות של האו"ם ברפובליקה הדמוקרטית של קונגו, בעיקר הובלת אספקה וכוח אדם. מאוחר יותר, הכוח תוגבר ב-4 מש"קים. ב-9 בנובמבר 1961 עזבה המחלקה היוונית את קונגו.

## סיוע
ביולי 2009 התחייבה ממשלת יוון על העברת 500,000 דולר באמצעות הנציב העליון של האו"ם לפליטים עבור סיוע הומניטרי לקונגו.

## נציגויות דיפלומטיות
* הרפובליקה הדמוקרטית של קונגו מחזיקה ביוון שגרירות באתונה.
* יוון מחזיקה ברפובליקה הדמוקרטית של קונגו שגרירות בקינשאסה ושתי קונסוליות כבוד בקיסנגני ובלובומבאשי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הרשות הפלסטינית – שוודיה

**יחסי הרשות הפלסטינית–שוודיה** הם היחסים הבילטרליים בין **[[הרשות הפלסטינית]]** ל**[[שוודיה]]**. שוודיה הכירה במדינה פלסטינית ב-30 באוקטובר 2014. לרשות הפלסטינית יש שגרירות בסטוקהולם, שנפתחה בפברואר 2015.

## היסטוריה
שוודיה נמנתה עם המדינות שתמכו בתוכנית החלוקה בכ"ט בנובמבר 1947. פולקה ברנדוט, דיפלומט שוודי שהיה מתווך מטעם האו"ם בסכסוך הישראלי-ערבי, נרצח על ידי פעילי לוחמי חרות ישראל שהאשימו אותו בהעדפת הערבים על פני היהודים, זאת אחרי שהציג תוכנית לשלום. שוודיה תיווכה גם בהסרת האיסור של ארצות הברית על קיום שיחות ישירות עם אש"ף.

באוקטובר 2014 שוודיה הכירה במדינה פלסטינית לאחר שהמפלגה הסוציאל-דמוקרטית זכתה בקולות רבים בבחירות הכלליות בשוודיה 2014. הפלסטינים ותומכיהם בירכו על החלטת שוודיה, וראו בה כצעד משמעותי לקראת השגת הכרה בינלאומית במדינה פלסטינית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
איבו רודריגש

**איבו טיאגו דוש סנטוש רודריגש** (בפורטוגזית: **Ivo Tiago dos Santos Rodrigues**; נולד ב-30 במרץ 1995 בבגים דו מונטה שבפורטוגל) הוא כדורגלן פורטוגזי המשחק בעמדת קשר הכנף בארוקה מליגת העל הפורטוגלית.

## קריירת מועדונים
רודריגש גדל במחלקות הנוער של ריו טינטו, פורטו ופדרואנסה. בשנת 2013 החל לשחק בקבוצת המילואים של פורטו. ב-13 בינואר 2015 ערך את הופעתו היחידה בקבוצה הראשונה של פורטו, בניצחון 3-1 על אוניאו דה מדיירה במסגרת גביע הליגה הפורטוגלית.

ב-2 בפברואר 2015 הושאל רודריגש עד לתום עונת  לוויטוריה דה גימארייש מליגת העל הפורטוגלית. ב-4 בפברואר ערך את הופעת הבכורה שלו במועדון, בניצחון 2-0 על בלננסש במסגרת גביע הליגה הפורטוגלית. ב-8 בפברואר ערך את הופעת הבכורה שלו בליגה, בהפסד 1-0 לבלננסש במסגרת המחזור ה-20. בסך הכל ערך שלוש הופעות ליגה במדי המועדון.

ב-1 באוגוסט 2015 הושאל רודריגש למשך עונה אחת לארוקה מליגת העל הפורטוגלית. ב-16 באוגוסט ערך את הופעת הבכורה שלו במועדון, בניצחון 2-0 על מוריירנסה במסגרת המחזור הראשון בליגה לעונת . ב-25 באוקטובר הבקיע את שער הבכורה שלו בליגה, בתיקו 1-1 נגד טונדלה במסגרת המחזור השמיני בליגה. בסך הכל ערך 30 הופעות ליגה במהלך תקופת ההשאלה, בהן הבקיע שלושה שערים.

ב-20 ביולי 2016 הושאל רודריגש למשך עונה אחת לפאסוש די פריירה מליגת העל הפורטוגלית. ב-20 באוגוסט ערך את הופעת הבכורה שלו במועדון, בהפסד 1-0 לספורטינג ליסבון במסגרת המחזור השני בליגה לעונת . בסך הכל ערך 26 הופעות ליגה במדי המועדון במהלך תקופת ההשאלה.

ב-29 ביוני 2017 הושאל רודריגש לרויאל אנטוורפן מליגת העל הבלגית. ב-19 באוגוסט ערך את הופעת הבכורה שלו במועדון, בניצחון 2-1 על מכלן במסגרת המחזור הרביעי בליגה לעונת . ב-27 באוגוסט הבקיע את שערי הבכורה שלו במועדון, צמד שערים בניצחון 4-3 על אוסטנדה במסגרת המחזור החמישי בליגה. ב-15 באוגוסט 2018 חתם על חוזה קבוע לשלוש שנים במועדון. בסך הכל ערך 76 הופעות ליגה במדי המועדון, בהן הבקיע תשעה שערים.

ב-15 בינואר 2021 חתם רודריגש על חוזה לשלוש שנים וחצי בפמליקאו מליגת העל הפורטוגלית. ב-17 בינואר ערך את הופעת הבכורה שלו במועדון, בניצחון 2-1 על ק.ד. סנטה קלרה במסגרת המחזור ה-14 בליגה לעונת . ב-21 במרץ הבקיע את שערי הבכורה שלו במועדון, צמד שערים בניצחון 4-0 על מאריטימו במסגרת המחזור ה-24 בליגה.

## תארים
;רויאל אנטוורפן
* הגביע הבלגי (1): 2018/2019

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני פורטו
קטגוריה:כדורגלני ויטוריה דה גימארייש
קטגוריה:כדורגלני ארוקה
קטגוריה:כדורגלני פאסוש די פריירה
קטגוריה:כדורגלני רויאל אנטוורפן
קטגוריה:כדורגלני פמליקאו
קטגוריה:כדורגלני מוריירנסה
קטגוריה:פורטוגזים שנולדו ב-1995
הדסה ברגמן

**הדסה ברגמן תירוש** (1927 – 2013) הייתה ראשת המועצה הראשונה של המועצה אזורית אשכול (בזמנו מועצה אזורית חבל מעון). היא נבחרה בהחלטה של מוסדות הקיבוץ, וכיהנה בתפקיד בשנים 1951–1953. באותה תקופה הייתה האישה היחידה שכיהנה כראש מועצה אזורית. ב-1952 הייתה האישה היחידה שהשתתפה בכינוס המוניציפלי למועצות אזוריות. במהלך כהונתה פעלה לטובת אספקת חלקי חילוף לחקלאים, נגד הגנבות ביישובי הנגב ובהתמודדות עם בעיות ביטחון ובצורת, מחסור במים, תחבורה וקשר.

אביה היה סגן ראש העיר פינסק, תפקיד חריג בזמנו ליהודים. היא נולדה בארץ והייתה חברת קיבוץ נירים. מספר שנים לאחר כהונתה עזבה את הקיבוץ בעקבות פרשת סנה. הפילוג האידאולוגי הוביל לסילוק של חלק מחברי הקיבוץ, ביניהם חברה דאז של ברגמן שלא הורשה יותר להיכנס לקיבוץ נירים, ולכן עזבה בצער את הקיבוץ לקיבוץ אחר. מאוחר יותר עברה לירושלים. אחת מבנותיה היא עפרה תירוש-בקר, פרופסור בחוג לשפה וספרות ערבית ובחוג ללשון העברית באוניברסיטה העברית בירושלים.

## הערות שוליים

קטגוריה:נשים בראשות מועצות אזוריות בישראל
קטגוריה:פוליטיקאיות ישראליות
קטגוריה:ראשי המועצה האזורית אשכול
קטגוריה:נירים: אישים
קטגוריה:ירושלים: אישים
קטגוריה:יהודים הקבורים בהר המנוחות
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2013
קטגוריה:ישראלים שנפטרו ב-2013
גזר גמדי

**גזר גמדי** הוא גזר שנקטף לפני שהגיע לבשלות ונמכר בגודל קטן יותר. בישראל נקראים בשם זה גם גזרים רגילים שנחתכים לחתיכות קטנות.

## גזר גמדי
ממוזער| גזר גמדי
השורשים הבוסריים של צמח הגזר נקצרים לפעמים כתוצאה מדילול היבול, אך גם מגודלים בגודל זה כגידול מיוחד. זנים מסוימים של גזר פותחו לשימוש בשלב זה. זן אחד כזה הוא 'Amsterdam Forcing'. תהליך זה פותח בחוות Beechnut, שנקנתה על ידי חוות Zellwin. חוות אלו פיתחו במקור מזון למלחמת העולם השנייה, אך רצו למכור מזון לאזרחים. צוות של שניים הוביל את המחקר. לדברי חברת Dole, גזר גמדי מתוק ונימוח יותר מגזר גדול.

## גזר גמדי חתוך
ממוזער| גזר גמדי חתוך
נטילת גזרים מגודלים לחלוטין וחיתוכם לגודל קטן יותר היה חידוש שנעשה על ידי חקלאי גזר מקליפורניה בשם מייק יורוסק בשנת 1986.

בשנת 2006, כמעט שלושה רבעים מהגזר החתוך הגמדי הטרי המיוצר בארצות הברית הגיעו מבייקרספילד, קליפורניה. חוות Bolthouse וחוות Grimmway הן המגדלים, המעבדים והמשלחים הגדולים בעולם של גזר גמדי חתוך.

### ייצור
בתהליך הייצור מכניסים גזר גדול למכונה וחותכים לחתיכות בגודל 51 מילימטרים, לאחר מכן משייפים אותם עד לגודל המתאים וקצותיהם מעוגלים.

הסומק הלבן הנראה לפעמים על פני הגזר נגרם מהתייבשות של החלק שנחתך. גזרים גמדיים חתוכים נוטים לכך יותר מכיוון שכל שטח הפנים שלהם הוא משטח חתוך. אחסון בטמפרטורה נמוכה ולחות גבוהה יכולות למזער את התופעה.

### שיווק
בספטמבר 2010, הושקה בארצות הברית יוזמה שיווקית על ידי קבוצה של קרוב ל-50 יצרני גזר בראשות חוות Bolthouse (המכנים את עצמם "חבורה של חקלאי גזר") שביקשו לקדם גזר חתוך לתינוקות כחלופה לג'אנק פוד. הקמפיין חיקה טקטיקות המופעלות בדרך כלל על ידי משווקי מזון חטיפים, כולל אריזות דמויות חטיפים; פרסומות טלוויזיה בנושאים עתידניים, מיניים וספורט אקסטרים; מכונות אוטומטיות לגזר בבתי ספר; אתר אינטרנט ומשחק לטלפון.

## קישורים חיצוניים

* אתר התאחדות הגזר הגמדי באמריקה

## הערות שוליים

קטגוריה:גזר
קטגוריה:מאכלי גזר
יחסי אפגניסטן–נפאל

**יחסי אפגניסטן–נפאל** הם היחסים הדיפלומטיים בין **[[אפגניסטן]]** ל**[[נפאל]]**. לאפגניסטן יש יחסים עם נפאל דרך . לשתי המדינות יש יחסים בילטרליים ארוכים ושתיהן חברות בארגון הדרום-אסיאתי לשיתוף פעולה אזורי.

## היסטוריה
היחסים החלו בתקופת המלחמה האנגלו-אפגנית הראשונה. ב-1839 הצטרפו אלפי חיילים נפאלים מיחידות הגורקה ל"צבא האינדוס". לא ידוע כמה מהם נהרגו בזמן המלחמה. עם זאת, ידוע כי מאות לוחמים אלה היו תחת מצור.

חיילים נפאלים נשלחו על ידי ראש הממשלה  למערכה על וזיריסטן (1919–1920) בגבול עם פקיסטן.

היחסים הדיפלומטיים הרשמיים כוננו ב-1 ביולי 1961.

לוחמי גורקה בריטים נלחמו כחלק מכוח הסיוע הביטחוני הבין-לאומי של נאט"ו באפגניסטן בין השנים 2001 ל-2014. הנסיך הארי, דוכס סאסקס שירת גם כחלק מכוח זה באפגניסטן ב-2007.

נשיא אפגניסטן אשרף ע'ני אחמדזאי ביקר בנפאל בשנת 2014 כדי לפגוש את נשיא נפאל . הם דנו בדרכים להעמקת היחסים הבילטרליים, במיוחד במסגרת הארגון הדרום-אסיאתי לשיתוף פעולה אזורי.

במהלך מלחמת אפגניסטן מאבטחי הגורקה הנפאלים שנשכרו על ידי קבלנים פרטיים מילאו תפקיד מכריע בהגנה על מקומות דיפלומטיים ופקידויות באפגניסטן. לא פחות מ-15,000 היו במדינה, והיה להם שכר טוב למרות המצב באפגניסטן.

בשנת 2016 13 קבלנים נפאלים שהגנו על שגרירות קנדה בקאבול נהרגו בפיגוע התאבדות.

לאחר נפילת קאבול ב-2021, ניסתה ממשלת נפאל לפנות את כל הנפאלים השוהים באפגניסטן. לקטמנדו אין שגרירות בקאבול, ושגרירות אפגניסטן בניו דלהי משמשת כשגרירות במקום זאת.

## הערות שוליים

קטגוריה:ערכים ללא קטגוריות פיזיות - יחסי חוץ
נבחרת ארצות הברית בכדורגל עד גיל 20

**נבחרת ארצות הברית בכדורגל עד גיל 20** היא הנבחרת הלאומית המייצגת את ארצות הברית בתחרויות יבשתיות ועולמיות של כדורגל לנוער. הנבחרת מנוהלת על ידי פדרציית הכדורגל של ארצות הברית.

הישג השיא של הנבחרת היה באליפות העולם בכדורגל עד גיל 20 1989, אז ניצחה את עיראק ברבע הגמר לפני שהפסידה לניגריה בהארכה בחצי הגמר ול במשחק על המקום השלישי.

ארצות הברית הגיעה לרבע הגמר ב-1993, אך הפסידה לברזיל. לאחר שלא העפילה ב-1995 החלה ארצות הברית רצף של שבע העפלות רצופות ב-1997, והגיעה לסיבוב השני בחמישה טורנירים רצופים. מבין אותם טורנירים, ההופעה הטובה ביותר של הנבחרת הייתה ב-2003, כאשר אז הגיעה לרבע הגמר והובילה על  1–0 בדקות האחרונות, לפני שהפסידה 1–2 בתוספת הזמן. הנבחרת הגיעה גם לרבע גמר טורניר 2007 לפני שהפסידה 1–2 בהארכה לאוסטריה.

## מאזן תחרותי

### בגביע העולם עד גיל 20

### במשחקים הפאן-אמריקאיים

### אליפות CONCACAF עד גיל 20

## מלכי השערים

## ראו גם
* נבחרת ארצות הברית בכדורגל
* נבחרת ארצות הברית בכדורגל נשים

## קישורים חיצוניים
* 
* ארצות הברית U-20 ב-ESPN

קטגוריה:נבחרות ארצות הברית
קטגוריה:נבחרות כדורגל לנוער וצעירים
קולדוול (איידהו)

**קולדוול** (באנגלית: **Caldwell**) היא עיר במחוז קניון שבאיידהו ומושב המחוז. האוכלוסייה הייתה 59,996 בזמן מפקד 2020 של ארצות הברית.

קולדוול נחשבת לחלק ממטרופולין העיר בויסי. קולדוול היא המיקום של מכללת איידהו.

## היסטוריה
מיקומה הנוכחי של קולדוול הוא לאורך מעבר טבעי לפנים היבשת וצפון מערב הפסיפיק של ארצות הברית. שבטים אינדיאנים מהחוף המערבי, צפון איידהו ועד קולורדו היו מגיעים לגדות נהר בויזי לירידים שנתיים, או מפגשים. מגלי ארצות וסוחרים אירופאים, ברזילאים, ארמנים וכמה חוקרים אוסטרלים הלכו עד מהרה בשבילים שהותירו ילידים אמריקאים ומהגרים מלאי תקווה חישלו מאוחר יותר את שביל אורגון והלכו בשבילים, שעכשיו היו מוקשחים, כדי לשפר את חייהם במדינת אורגון.

## גאוגרפיה
לפי הלשכה למפקד האוכלוסין של ארצות הברית, לעיר שטח כולל של 57.3 קילומטרים רבועים, מתוכם, 57.14 קילומטרים רבועים הם שטח יבשתי ו-0.16 מים.

## דמוגרפיה

נכון למפקד 2020, היו בעיר 59,996 נפשות ו-18,283 משקי בית. צפיפות האוכלוסין הייתה 2,625.4 אנשים לכל מייל רבוע (1,631.4 נפש לקילומטר רבוע). ההרכב הגזעי של העיר היה 69.1% לבנים, 0.4% אפרו אמריקאים, 1.3% ילידים אמריקאים, 0.8% אסייתים, 0.2% תושבי האי האוקיינוס השקט ו-8.4% משני גזעים או יותר. אלה ממוצא היספני או לטיני היוו 37.5% מהאוכלוסייה. 56.7% מהאוכלוסייה היו לבנים שאינם היספנים.

32.9% מהאוכלוסייה היו מתחת לגיל 18, ו-9.2% היו מתחת לגיל 5. אנשים מעל גיל 65 היוו 9.4% מהאוכלוסייה. ההרכב המגדרי של העיר היה 51.1% נשים ו-48.9% גברים.

ההכנסה החציונית של משק הבית הייתה 59,795 דולר, וההכנסה החציונית לנפש הייתה 21,521 דולר. 12.1% מהאוכלוסייה היו מתחת לקו העוני.

## גלריה

קובץ:Indian_Creek_Park,_Fall_2019.jpg|אינדיאן קריק במרכז העיר, קלדוול
קובץ:Indian_Creek,_Caldwell,_ID.jpg|אינדיאן קריק במרכז העיר קלדוול
קובץ:Caldwell,_Idaho_public_pool.jpg|בריכה ציבורית בקולדוול


## קישורים חיצוניים

* 

## הערות שוליים

קטגוריה:איידהו: ערים
קטגוריה:יישובים שהוקמו ב-1883
ויליאם דאגלס (צייר)

**ויליאם דאגלס** (באנגלית: **William Douglas**; 1780–1832) היה צייר מיניאטורות סקוטי.

## ביוגרפיה
ויליאם דאגלס, צאצא למשפחתו של דאגלס מגלנברבי, נולד בפיפשייר ב-14 באפריל 1780. הוא קיבל חינוך ליברלי, ומוקדם מאוד גילה התעניינות באמנויות יפות וליופי הטבע. הדבר הוביל לכך שהוא הוצב כחניך של החרט רוברט סקוט באדינבורו, ג'ון ברנט החרט היה אחד מחבריו-שוליותיו.

אף שהייתה לו מיומנות כצייר נוף, הוא אימץ את מקצועו של כצייר מיניאטורות, וזכה להצלחה ניכרת, לא רק בסקוטלנד, אלא באנגליה. הוא היה אחד האמנים שהציגו באדינבורו מ-1808 עד 1816, ותרם לתערוכותיהם מיניאטורות, נופים ויצירות של בעלי חיים רבים. היו לו פטרונים רבים, במיוחד הדוכס מבוקליך ומשפחתו, וב-9 ביולי 1817 הוא מונה לצייר מיניאטורות של הנסיכה שרלוט והנסיך לאופולד מסקסה-קובורג.
ממוזער|ויליאם דוגלאס, דיוקן של ילד
המיניאטורות שלו זכו להערכה רבה בשל ביצוען בטוב טעם ועדינות. כמה מהן הוצגו על ידו באקדמיה המלכותית בלונדון בשנים 1818, 1819, 1826, כולל דיוקן של לוטננט-גנרל סר ג'ון הופ. 

דאגלס מת במעונו ברחוב הארט, אדינבורו, 30 בינואר 1832, והותיר אחריו אלמנה, בן אחד ושתי בנות. בתו הבכורה, מיס ארצ'יבלד רמזי דאגלס, הייתה ציירת מיניאטורות. היא הציגה באקדמיה המלכותית בלונדון ב-1834, 1836, 1841, ומתה באדינבורו, ב-25 בדצמבר 1886.

## קישורים חיצוניים

* 

## הערות שוליים

קטגוריה:ציירים סקוטים
קטגוריה:ילידי 1780
קטגוריה:נפטרים ב-1832
שדרת אמריקה 1345

**שדרת אמריקה 1345** או **בניין AllianceBernstein** ובעבר **בית ברלינגטון** הוא מגדל בגובה 191 מטרים בן 50 קומות במידטאון מנהטן, ניו יורק. המגדל ממוקם בשדרה השישית בין הרחובות 54 ו-55. הבניין נבנה על ידי האחים פישר ותוכנן על ידי אמרי רות' ובניו. כאשר הושלם בשנת 1969, הבניין נקרא במקור על שם ברלינגטון תעשיות וכיום הוא נקרא על שם אליאנס-ברנשטיין.

המגדל הוא מבנה לוח ללא תבליט ב, המכונה לפעמים סגנון "ארגוני", מחופה בזכוכית כהה. הבניין החליף את תיאטרון זיגפלד המקורי שעמד במקום. בכיכר הקטנה שלו, היו שתי מזרקות בכל פינת רחוב בצורת ראשי שן הארי, שתוכננו על ידי האדריכל האוסטרלי רוברט וודוורד בשנת 1968. המזרקות היו בעיצוב דומה לזה של מזרקת אל-עלמיין שלו משנת 1961 בקינגס קרוס, סידני. המזרקות הוסרו כאשר הכיכר שודרגה בשנת 2019.

בשנת 2025, חברת בלקסטון הציעה לרכוש נתח בעלות בשדרת אמריקה 1345 מהאחים פישר, וקיבלה הלוואת משכנתא בסך 850 מיליון דולר למימון הרכישה.

## שיחת טלפון סלולרי ציבורית ראשונה
תחנת בסיס על גבי הבניין שימשה ב-3 באפריל 1973 את מרטין קופר כדי לבצע את שיחת הטלפון הסלולרי הניידת הראשונה בעולם בפומבי. קופר, ממציא של מוטורולה, התקשר ליריבו ג'ואל סטנלי אנגל ממעבדות בל כדי לספר לו על ההמצאה. אנגל שהה מעבר לרחוב במלון הילטון ניו יורק.

## בתרבות הפופולרית
בסרט "ספיידרמן 3" (2007), המגדל הוא הבניין ממנו נופלת גוון סטייסי בסצנת העגור. הוא משמש גם כבנקו בילבאו ויסקאיה ארחנטרייה (BBVA) של משרד עורכי הדין הבדיוני בסרט "מייקל קלייטון", גם הוא משנת 2007. הוא משמש כצילום היסוד של מטה החברה הבדיונית, דנדר מיפלין בתוכנית הטלוויזיה "המשרד".

## דיירים
* המכון האמריקאי לרואי חשבון מוסמכים (AICPA)
* בנקו בילבאו ויסקאיה ארחנטרייה (BBVA)
* פירסט איגל אינווסטמנט
* פורטרס אינווסטמנט גרופ
* CityMD
* OpenAI
* קוואדראל פרופרטי גרופ
* פול, וייס, ריפקינד, וורטון אנד גאריסון
* בלאקבירד וורדוויד
* גראונד אליאס
* נטקואל

## ראו גם
* גורדי שחקים בניו יורק

## קישורים חיצוניים

* שדרת אמריקה 1345 באתר המועצה לבניינים גבוהים וסביבת מחיה עירונית (CTBUH)
* שדרת אמריקה 1345 באתר האחים פישר

## הערות שוליים

קטגוריה:מנהטן: מגדלי משרדים
Hebrew school

**Hebrew school** (בתרגום חופשי: "בית-ספר עברי" או "בית-ספר לעברית") הוא מודל לבתי ספר יהודיים בתפוצות, ובפרט במדינות דוברות-אנגלית. בתי ספר אלו לילדים ולנוער מתמקדים בהעברת נושאים יהודיים וציונים לתלמידיהם: היסטוריה יהודית, לימוד השפה העברית וכן הכנה לטקסי בר המצווה ובת המצווה. בית הספר העברי ממוקם בדרך כלל בכיתות ייעודיות בתוך בית כנסת, בהדרכת מורה לעברית ואף רב מקומי.

## רקע
על-פי מאמר בכתב העת המדעי "Jewish Quarterly Review", שכותרתו "The Jewish Sunday School Movement in the United States" משנת 1900, ההתחלה המדויקת של בתי הספר היהודיים בימי ראשון לא ברורה. יש המייחסים את יצירותיה של רבקה גרץ מפילדלפיה כתרומה משמעותית להתפתחות החינוך העברי בארצות הברית. גרץ טענה כי הכרחי להעניק חינוך יהודי לבני הנוער המגיעים מרקע חילוני לחלוטין.

## תוכנית הלימודים
בית הספר העברי מתרחש בדרך כלל ביום ראשון ולעיתים גם בימי שלישי או רביעי בשעות אחר הצהריים לאחר חינוך החול בבתי ספר פרטיים או ציבוריים.

כיום, חינוך עברי ממוצע מתחיל בשלב הגן ומגיע לשיאו בכיתה י'. בשלב זה מתקיים תהליך (הדומה לקונפירמציה) בבתי הספר הרפורמים והקונסרבטיביים, אך לא בבתי ספר אורתודוקסיים. תלמידים אורתודוקסים לומדים בדרך כלל בבתי ספר דתיים כמו ישיבות, שם הם לומדים תורה ותלמוד. החינוך האורתודוקסי מכשיר לרוב נערים צעירים לרבנות וכולל לימוד מעמיק יותר מהחינוך העברי. הבדל נוסף בין החינוך האורתודוקסי לבין זה העברי הוא השילוב המגדרי. בבתי הספר העבריים ישנו שילוב מגדרי בין נערים לנערות, לעומת הפרדה במוסדות האורתודוקסיים.

### גן וכיתה א'
במהלך הגן ובכיתה א', התלמידים מתוודעים לחגים ומועדים יהודיים וישראלים בולטים. יתר על כן, הם מתוודעים אל האלפבית העברי. בנוסף על כך, התלמידים לומדים עברית בסיסית ואת ברכות השבת. בכיתה א' לומדים התלמידים את סיפורי ספר בראשית.

### כיתה ב' עד כיתה ה'
בשלב זה התלמידים מרחיבים את ידיעתם ביהדות, ובהן קריאת שמע וברכות בסיסיות (ברכת המוציא לחם מן הארץ, ברכת בורא פרי הגפן וכו'). התלמידים לומדים את מושג הצדקה, מנהגים יהודיים נפוצים, ההיסטוריה היהודית ולימודי ארץ ישראל. השיעורים עשויים לכלול גם נושאי אתיקה ומוסר יהודיים.

## ראו גם
* בית ספר של יום ראשון#בתי ספר של יום ראשון יהודיים

## קישורים חיצוניים

## הערות שוליים

קטגוריה:חינוך יהודי
ז'אפט אנדוראם

**ז'אפט אנדוראם** (בצרפתית: **Japhet N'Doram**; נולד ב-27 בפברואר 1966) הוא כדורגלן עבר צ'אדי ששיחק בעמדת החלוץ.

## קריירה
אנדוראם התחיל את הקריירה שלו במחלקת הנוער של טורביון המקומית. אחרי 6 שנים בקבוצה עבר לטונר יאונדה הקמרונית במדיה שיחק שנתיים.

בקיץ  חתם אנדוראם בנאנט מליגת העל הצרפתית. ב-22 בספטמבר 1990 ערך את הופעת הבכורה שלו בקבוצה בניצחון 1–2 נגד סנט אטיין, בו גם הבקיע את שער הבכורה שלו בקבוצה. בעונת  בישל 12 שערים והיה שותף לזכייה של המועדון באליפות צרפת אחרי 12 עונות. ב-27 בספטמבר 1995 הבקיע בהפסד 1–3 לפנאתינאיקוס היוונית במסגרת שלב הבתים של ליגת האלופות. מאוחר יותר באותה עונה הבקיע בחצי הגמר נגד יובנטוס.

בקיץ  חתם במונקו. ב-9 בנובמבר 1997 נפצע במהלך משחק הליגה נגד נאנט ונאלץ לפרוש מכדורגל. אחרי הפרישה מונה לסקאוט של המועדון.

ב-28 ביוני 2005 חזר לנאנט כמנהל מקצועי. בפברואר  הפך למנהל הקבוצה. תפקיד אותו עזב בסיום העונה אחרי שנאנט ירדה לליגה השנייה.

כיום מתגורר בצרפת. בנו הוא הכדורגלן קווין אנדוראם.

## קישורים חיצוניים

קטגוריה:כדורגלנים צ'אדים
קטגוריה:חלוצי כדורגל צ'אדים
קטגוריה:כדורגלני נאנט
קטגוריה:כדורגלני מונקו
קטגוריה:כדורגלני נבחרת צ'אד
קטגוריה:מאמני כדורגל
קטגוריה:מאמני נאנט
קטגוריה:ילידי 1966
מייקל ואלקאניס

**מיכאליס "מייקל" ואלקאניס** (באנגלית: **Mihalis "Michael" Valkanis**; ביוונית: **Μιχάλης "Μάικελ" Βαλκάνης**; נולד ב-23 באוגוסט 1974) הוא כדורגלן עבר ומאמן כדורגל אוסטרלי-יווני וכיום עוזר מאמן אייאקס.

## קריירת משחק
ואלקאניס, אוסטרלי ממוצא יווני, החל לשחק כדורגל כנער במועדון סאות' מלבורן, ולאחר מכן עלה לקבוצה הבוגרת. ב-1996 עבר לשחק בליגה היוונית, שם שיחק במדי היראקליס, לאריסה ואגיוס ניקולאוס. ב-2002 שב לאוסטרליה, ושיחק באדלייד סיטי, אדלייד אולימפיק ואדלייד יונייטד, כאשר באחרונה שיחק מ-2003 ועד לפרישתו ממשחק פעיל ב-2009.

בעונת 2005/2006 זכה עם אדלייד יונייטד באליפות העונה הסדירה בליגת העל האוסטרלית, ונבחר לשחקן העונה של המועדון. ב-16 באוגוסט 2006 ערך את הופעתו היחידה בנבחרת אוסטרליה, במשחק נגד  במסגרת מוקדמות גביע אסיה בכדורגל 2007, ובכך הפך לאחד מהשחקנים המבוגרים ביותר שערכו הופעת בכורה בנבחרת. באמצע 2007 מונה לקפטן הקבוצה. בדצמבר 2008 הודיע כי יפרוש בתום העונה, וערך את הופעת הפרישה שלו ב-9 בינואר 2009, בניצחון קבוצתו 2–0 על ניוקאסל ג'טס.

## קריירת אימון
לאחר שפרש ממשחק פעיל במדי אדלייד יונייטד, החל ואלקאניס לשמש כעוזר מאמן בקבוצת הנוער של המועדון, ולאחר מכן שימש כמאמנהּ הראשי. בינואר 2013, לאחר פיטוריו של מאמן קבוצת הבוגרים ג'ון קוסמינה , החליף אותו ואלקאניס כמאמן הראשי עד לתום העונה, ולאחר מכן שב לעמדת עוזר המאמן.

ביוני 2016 מונה לעוזר מאמן במלבורן סיטי, תחת המאמן ההולנדי-קנדי ג'ון ואן 'ט סחיפּ . ב-3 בינואר 2017 התפטר ואן סחיפּ מסיבות אישיות, ועד לתום העונה מילא ואלקאניס את מקומו כמאמן ראשי. ב-9 במאי 2018 הצטרף שוב לוואן סחיפּ, הפעם כעוזר מאמן תחתיו בזוולה. לקראת עונת 2019/2020 היה אמור ואלקאניס להפוך למאמן קבוצת הנוער של זוולה, אך בחר לעזוב ולהצטרף שוב לוואן סחיפּ, שמונה למאמן נבחרת יוון בכדורגל. לאחר שהנבחרת לא הצליחה להעפיל ליורו 2020 ולמונדיאל 2022, השניים עזבו את הנבחרת.

בינואר 2022 הצטרף לצוות האימון של אויפן. באותו חודש החליף זמנית את המאמן שטפן קרמר, שחלה בקורונה. ב-16 בפברואר פוטר קרמר, ועד לתום העונה מילא ואלקאניס את מקומו ואז עזב את הקבוצה.

ב-4 ביוני 2023 מונה למאמן הפועל תל אביב. ב-30 באוקטובר 2023 עזב את הפועל תל אביב עקב מלחמת חרבות ברזל, ומונה לעוזר מאמן אייאקס.

## קישורים חיצוניים

## הערות שוליים

קטגוריה:כדורגלנים אוסטרלים
קטגוריה:בלמי כדורגל אוסטרלים
קטגוריה:מלבורן: כדורגלנים
קטגוריה:כדורגלני אירקליס סלוניקי
קטגוריה:כדורגלני לאריסה
קטגוריה:כדורגלני אדלייד יונייטד
קטגוריה:מאמני כדורגל אוסטרלים
קטגוריה:מאמני הפועל תל אביב
קטגוריה:מאמני כדורגל זרים בישראל
קטגוריה:אוסטרלים שנולדו ב-1974
קטגוריה:יוונים שנולדו ב-1974
יחסי קוריאה הצפונית – קמבודיה

**יחסי קוריאה הצפונית–קמבודיה** הם היחסים הבילטרליים שבין **הרפובליקה הדמוקרטית העממית של קוריאה** לבין **ממלכת קמבודיה**. לקוריאה הצפונית שגרירות בפנום פן, ולקמבודיה שגרירות בפיונגיאנג.

## היסטוריה
ממוזער|שגרירות קוריאה הצפונית בפנום פן, קמבודיה
היחסים בין המדינות כוננו ב-1965, כשמלך קמבודיה נורודום סיהאנוק, מלך קמבודיה, אז בתואר ראש המדינה, נפגש עם קים איל-סונג בג'קרטה, בירת אינדונזיה. ב-1974, אחרי הדחתו של נורודום סיהאנוק מתפקידו ארבע שנים קודם לכן, קוריאה הצפונית הקימה לכבודו ארמון בסמוך לפיונגיאנג, שנקרא ארמון צ'נגסואון. לאחר הפלת שלטון הקמר רוז' על ידי וייטנאם ב-1979, תמכה קוריאה הצפונית בנורודום סיהאנוק כמנהיג הממשלה הגולה וכן הביעה את תמיכתה בקמר רוז'. סיאהנוק הוסיף להתגורר בצפון קוריאה עד 1991, וב-1993 התמנה מחדש למלך קמבודיה.

קמבודיה הוצעה מספר פעמים כמתווכת בין קוריאה הצפונית והדרומית, ומשלחת מטעם צפון קוריאה ביקרה בקמבודיה ב-2011.

## מסחר
קמבודיה וקוריאה הצפונית מקיימות מסחר בקנה מידה קטן בלבד. השקעה שביצעה קוריאה הצפונית בקמבודיה הייתה במוזיאון אנגקור פנורמה להיסטוריה של מקדשים עתיקים בקמבודיה, כשרווחי המוזיאון צפויים להתחלק בין שתי המדינות בשני העשורים הראשונים לפעילותו.

## הערות שוליים

קטגוריה:ערכים ללא קטגוריות פיזיות - יחסי חוץ
ג'ון טיילר (מושל)

**ג'ון טיילר** (באנגלית: **John Tayler**; 4 ביולי 1742 – 19 במרץ 1829) היה סוחר ופוליטיקאי אמריקאי. כיהן במשך תשע שנים לא רצופות כסגן מושל ניו יורק, ארבעה חודשים כמושלה בפועל וכחבר בבית המחוקקים של מדינת ניו יורק.

## חייו
טיילר נולד בעיר ניו יורק. היה סוחר, חקלאי וחנווני באולבני. ב-1764 נישא למרגריטה ואן ואלקנבורג.

טיילר היה נציג מחוז אולבני באספה המדינתית של ניו יורק מ-1777 עד 1779, 1780–1781 ומ-1785 עד 1787. הוא מונה לתפקיד סגן ראש עיריית אולבני בשנת 1793. בשנת 1798 התמודד על תפקיד סנאטור מטעם מדינת ניו יורק, אך הובס על ידי נציג המפלגה הפדרליסטית ג'יימס ווטסון.

טיילר נבחר לסגן מושל ניו יורק ב-1813, ונבחר בשנית ב-1816, תחת דניאל טומפקינס. לאחר שטומפקינס התמודד על תפקיד סגן נשיא ארצות הברית, הפך טיילר למושל ניו יורק בפועל מ-24 בפברואר ל-30 ביוני 1817.

סעיף 17 בחוקת ניו יורק משנת 1777 אומר שבכל פעם שהתפנתה משרה, סגן מושל לא יכול להפוך למושל אלא לנהל את המדינה רק עד תום הקדנציה השנתית של האספה המדינתית של ניו יורק ב-30 ביוני, המושל הבא נבחר באפריל. זו הייתה הפעם היחידה בה התפנה תפקיד המושל לפי חוקה זו. באפריל 1817 נבחר דוויט קלינטון למושל ניו יורק, וטיילר נבחר מחדש לסגן מושל, ונבחר שוב לתפקיד ב-1820.

העימות בין אלכסנדר המילטון וארון בר ב-1804 נקשר להערות שהעיר המילטון בביתו של טיילר באולבני, שהיו קשורות במכתב שכתב חתנו של טיילר, ד"ר , שפורסם מאוחר יותר בעיתון שיצא לאור באולבני.

טיילר היה אלקטור בבחירות לנשיאות ארצות הברית 1828, הוא הצביע בעד אנדרו ג'קסון והמועמד לסגן הנשיא ג'ון קלהון.

טיילר נפטר ב-19 במרץ 1829 באולבני, ונקבר בכפר .

## קישורים חיצוניים

* 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:חברי בית המחוקקים המדינתי של ניו יורק
קטגוריה:סגני מושלי ניו יורק
קטגוריה:אמריקאים שנולדו ב-1742
קטגוריה:אמריקאים שנפטרו ב-1829
קובי באפקין

**קובי באפקין** (באנגלית: **Kobe Bufkin**; נולד ב-21 בספטמבר 2003) הוא כדורסלן אמריקאי המשחק בעמדת הקלע, בקבוצת אטלנטה הוקס מליגת ה-NBA.

## קריירה
באפקין נולד וגדל בגרנד ראפידס, מישיגן, ושיחק כדורסל בתיכון מקומי. בשנתו השנייה בתיכון העמיד ממוצעים של 20 נקודות, 7 ריבאונדים ו-3 אסיסטים למשחק. שנה לאחר מכן העמיד ממוצעים של 22 נקודות, 5 ריבאונדים ו-4 אסיסטים למשחק. בעונתו האחרונה בתיכון העמיד ממוצעים של 25 נקודות, 7 ריבאונדים ו-5 אסיסטים בחמישה משחקים, ואז החמיץ את שארית העונה עקב שבר בשורש כף היד השמאלית. בתום העונה נבחר להשתתף במשחק מקדונלד'ס אול-אמריקן וב-Jordan Brand Classic.

הוא בחר לשחק עבור קבוצת הכדורסל של אוניברסיטת מישיגן, ובעונת 2021/2022 העמיד ממוצעים של 3 נקודות, 1.1 ריבאונדים, ו-0.3 אסיסטים ב-10.6 דקות למשחק. בתום העונה עזבו מספר שחקני מפתח את הקבוצה, ובשל כך באפקין תפס עמדה משמעותית יותר ובעונת 2022/2023 העמיד ממוצעים של 14 נקודות, 4.5 ריבאונדים, 2.9 אסיסטים ו-1.3 חטיפות ב-34 דקות למשחק. ב-2 בפברואר 2023 קלע 15 נקודות והוסיף שיא קריירה של 12 ריבאונדים ושיא קריירה של 8 אסיסטים במשחק הדאבל דאבל הראשון בקריירה שלו. ב-26 בפברואר 2023 קלע שיא קריירה של 28 נקודות בניצחון קבוצתו על ויסקונסין 87–79 בהארכה.

ב-2 באפריל 2023 הכריז כי יתמודד בדראפט 2023 ב-NBA.

## קישורים חיצוניים

## הערות שוליים

קטגוריה:אמריקאים ילידי מישיגן
קטגוריה:גרנד ראפידס: אישים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:אמריקאים שנולדו ב-2003
קלארק רוברטסון

**קלארק רוברטסון** (באנגלית: **Clark Robertson**; נולד ב-5 בספטמבר 1993 באברדין שבסקוטלנד) הוא כדורגלן סקוטי המשחק בעמדת הבלם בדנדי.

## קריירת מועדונים
ב-30 ביוני 2019 חתם רוברטסון על חוזה מקצועני באברדין מליגת העל הסקוטית. ב-1 במאי 2010 ערך את הופעת הבכורה שלו במועדון, בהפסד 3-1 להמילטון אקדמיקל במסגרת הליגה. בסך הכל ערך 57 הופעות ליגה במדי המועדון.

בחודש יוני 2015 חתם רוברטסון בבלקפול מהפוטבול ליג הראשונה. הוא ערך 124 הופעות ליגה במדי המועדון, בהן הבקיע ארבעה שערים.

ב-29 ביוני 2018 חתם רוברטסון על חוזה לשלוש שנים ברות'רהאם יונייטד מהפוטבול ליג צ'מפיונשיפ. הוא ערך 61 הופעות ליגה במדי המועדון, בהן הבקיע חמישה שערים.

ב-22 ביוני 2021 חתם רוברטסון על חוזה לשנתיים בפורטסמות' מהפוטבול ליג הראשונה. הוא שיחק במועדון במשך שתי עונות, בהן ערך 49 הופעות ליגה והבקיע שני שערים.

בקיץ 2023 הוזכר כמועמד לקבוצת מכבי פתח תקווה אך לא הגיע להסכם עם הקבוצה, כעבור מספר ימים חתם בקבוצת מועדון ספורט אשדוד.

## קישורים חיצוניים

## הערות שוליים

קטגוריה:כדורגלנים סקוטים
קטגוריה:בלמי כדורגל סקוטים
קטגוריה:אברדין: כדורגלנים
קטגוריה:כדורגלני אברדין
קטגוריה:כדורגלני בלקפול
קטגוריה:כדורגלני רות'רהאם יונייטד
קטגוריה:כדורגלני פורטסמות'
קטגוריה:כדורגלני מועדון ספורט אשדוד
קטגוריה:כדורגלנים זרים בישראל
קטגוריה:סקוטים שנולדו ב-1993
קטגוריה:כדורגלני דנדי
אנופול-רחוב

**אַנוֹפּוֹל־רַחוּב** (בפולנית: **Rachów (**Annopol**)**) היה כפר בפולין בגמינה אנופול, שהפך לחלק מהעיירה אנופול במחוז קרשניק שפרוביניציית לובלין. בכפר מתגוררים 492 תושבים.

## אוכלוסייה יהודית
בין מלחמת העולם הראשונה לשנייה מתוך כ־2,000 תושבים, גרו באנופול־רחוב כ־1,300 יהודים. יהודי העיירה עסקו בעיקר במלאכה, במסחר ובכריית זרחן. בקיץ היו שהתפרנסו מענף הנופש ששגשג על גדת הנהר ויסלה (Vistula) הסמוכה. בעיירה פעלו קופת גמ"ח, בנק יהודי ואיגוד בעלי מלאכה שקיים שיעורי ערב ופעילויות תרבות. כמו כן פעלו בה מפלגות ציוניות וקבוצות חלוציות, אגודת ישראל וקבוצה קטנה של הבונד.

ב-2 בספטמבר 1939, יום לאחר פלישת גרמניה הנאצית לפולין, נמלטו רבים מיהודי אנופול־רחוב לכפרים הסמוכים. בד בבד הגיעו לעיירה פליטים יהודים ממערב פולין, בדרכם מזרחה לאזור השליטה הסובייטי של פולין, כפי שנקבע בהסכם ריבנטרופ-מולוטוב.

ב-15 בספטמבר 1939, לאחר פלישת גרמניה הנאצית לפולין, נכנסו כוחות הוורמאכט לאנופול־רחוב. הגרמנים הרסו את בית הכנסת המקומי, הרגו כמה ממנהיגי הקהילה, הטילו עליה קנס כספי כבד ולקחו כמה יהודים כדי לעבוד בעבודות כפייה לשם תיקון גשר שניזוק בפלישה הגרמנית. בנובמבר אותה שנה הוקם בעיר יודנראט, ולעיר החלו להגיע יהודים מהיישובים הסמוכים. החל ממרץ 1940 נדרשו היהודים לענוד סרט מיוחד, בדומה ל. בדצמבר 1941 נוסד גטו בעיר. החל מנובמבר 1942 שולחו היהודים מהעיר למחנה ההשמדה בלז'ץ.

## קישורים חיצוניים
* 

קטגוריה:גטאות בפולין
זהבית בן הלל

**זהבית בן הלל** (נולדה ב-14 בפברואר 1971) היא דיפלומטית ישראלית שכיהנה כשגרירת ישראל באוזבקיסטן וכשגרירה לא תושבת בטג'יקיסטן.

## ביוגרפיה
בן הלל נולדה וגדלה בנס ציונה, למשפחה שהייתה מראשוני המושבה. למדה בתיכון חדש בתל אביב, ושירתה בצה"ל כמש"קית יח"צ באגף כח אדם של המטה הכללי.

לאחר שחרורה למדה לתואר בוגר ביחסים בין-לאומיים ב, ובהמשך השלימה שם גם לימודיה לתואר המוסמך במכון ליהדות זמננו.

### במשרד החוץ
בן הלל הצטרפה לקורס הצוערים של משרד החוץ לאחר סיום התואר הראשון, בשנת 1995.

ב-1998 מונתה לסגנית השגריר בלימה, פרו, ובשנת 2000 לתפקיד סגנית הקונסול הכללי בטורונטו ומערב קנדה. בין השנים 2011–2014 שימשה יועצת פוליטית לנושאי פנים בשגרירות ישראל בברלין.

[ממוזער|זהבית בן הלל עם [נשיא אוזבקיסטן שבקט מירזייאיב, מרץ 2023]]

ביולי 2020 מונתה על ידי שר החוץ גבי אשכנזי לכהן כשגרירת ישראל לאוזבקיסטן ושגרירה לא תושבת של ישראל לטג'קיסטן. היא הגישה את כתב האמנתה לנשיא אוזבקיסטן שבקט מירזייאיב באוקטובר 2020, ולנשיא טג'יקיסטן אמומלי רחמון במרץ 2022.

ביולי 2024 חזרה לארץ ומונתה למנהלת מחלקת ההדרכה במש"ב - סוכנות הסיוע הלאומית של ישראל במשרד החוץ.

ממוזער|זהבית בן הלל בראיון לטלוויזיה האוזבקית, ספטמבר 2022

בנוסף לשליחויות המדיניות מחוץ לישראל, בן הלל עמדה בראש דסק יפן של משרד החוץ, ושימשה בתפקידים שונים באגף לדיפלומטיה ציבורית, בין השאר כסגנית דובר המשרד וחברה בצוות "מיתוג ישראל" שעסק בחשיבה אסטרטגית במטרה לגבש מסגרת תדמיתית חדשה לישראל.

### כשגרירה באוזבקיסטן
במהלך כהונתה כשגרירה לקחה חלק פעיל במאבק על תנאי ההעסקה של הדיפלומטים הישראלים בחו״ל, בין השאר במחאה על דרישת משרד האוצר לדרוש מהדיפלומטים בחו"ל להשתתף בעלויות שיעורי שפה זרה.

במאי 2022, לכבוד 30 שנה ליחסים דיפלומטיים בין ישראל לבין אוזבקיסטן, חנכה בן הלל בפארק הניצחון בטשקנט אנדרטת הוקרה לעם האוזבקי שקלט מאות אלפי פליטים יהודים שנמלטו לברית המועצות ממזרח אירופה בזמן מלחמת העולם השנייה.

### חיים אישיים
בן הלל היא אם יחידנית לבן.

## קישורים חיצוניים
* 
* 

## הערות שוליים

קטגוריה:עובדי משרד החוץ
קטגוריה:שגרירות ישראל
קטגוריה:שגרירי ישראל
קטגוריה:שגרירי ישראל באוזבקיסטן
קטגוריה:טג'יקיסטן: יחסי חוץ
קטגוריה:בוגרות תיכון חדש
קטגוריה:בוגרי תיכון חדש
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1971
קטגוריה:ישראלים שנולדו ב-1971
The Outlast Trials

**The Outlast Trials** הוא משחק מסוגות הישרדות אימה המשוחק מנקודת מבט של גוף ראשון. המשחק פותח על ידי חברת  שפיתחה את המשחקים הקודמים בסדרה. המשחק הוא השלישי בסדרת Outlast ומהווה כפריקוול לשני המשחקים הקודמים בסדרה. עלילת המשחקים מתמקדת במטופלים המוחזקים בניסוי המתרחש בתקופת המלחמה הקרה. המשחק שוחרר לגישה מוקדמת ב-18 במאי 2023 לשחקני המחשב.

## משחקיות
המשחק הוא משחק הישרדות אימה המשוחק מנקודת מבט של גוף ראשון (השחקן רואה את עולם המשחק דרך עיני הדמות איתה הוא משחק). למרות שהמשחק תומך באפשרות לשחק עם עד ארבעה שחקנים במפה, השחקן יכול לסיים את עלילת המשחק לבדו. מטרת המשחק היא להשלים מספר מטרות במפה ולהימנע מאויבים מפלצתיים שמנסים לתקוף את השחקן. המשחק מציג ארבעה סוגי דמויות שלהן יש עצי יכולות משלהן. לכל סוג דמות יש יכולת מיוחדת המאפשרת לשחקנים לבצע פעולות שונות כגון ראיה דרך קירות, ריפוי שחקנים אחרים, הנחת מוקשים בנקודות שונות במפה והיכולת לנטרל אויבים באופן זמני.

לשחקן יש גישה לזוג משקפי ראיית לילה המאפשרים לו לנווט את דרכו באזורים חשוכים במפה. המשקפיים צריכות להיטען לעיתים קרובות בעזרת סוללות המפוזרות במפה. השחקנים יכולים להשתמש בשלל חפצים כגון סם שמנטרל פסיכוזה, פורץ מנעולים וחפצים שמחזרים נקודות חיים. למרות זאת, השחקנים יכולים לקחת באמתחתם חפץ אחד כל זמן נתון. השחקנים לא יכולים להילחם באויבים באופן ישיר (בדומה למשחקים הקודמים), אך כן יכולים להתגנב ולברוח מהם במטרה להתקדם.

## פיתוח
המשחק Outlast 3 הוכרז בדצמבר 2017, אך לא קיבל תאריך שחרור רשמי. בזמן ההכרזה, חברת Red Barrels הצהירה שלא ניתן להוסיף חבילת הרחבה בתשלום (DLC) למשחק Outlast 2 בגלל גודלו ולכן הם עובדים על פיתוח פרויקט קטן יותר שקשור ל-Outlast שישחורר לפני צאת Outlast 3. היוצרים תיארו את המשחק כ-"תוכנית טלוויזיה". צוות הפיתוח כלל 40 עובדים.

קדימון המשחק שוחרר באוקטובר 2019 והוצהר שהוא אינו מהווה המשך ישיר למשחק הקודם, אלא פריקוול ומתמקד בנסיינים בפרויקט סודי של תאגיד "מארקוף" (הארגון שאחראי לכל האירועים בסדרת המשחקים) המתרחש בזמן המלחמה הקרה. דייוויד שאטנוף, אחד ממייסדי Red Barrels הצהיר שהקונספט של המשחק מוכן והפיתוח החל.

## שיווק
ב-4 בדצמבר 2019, Red Barrels שחררה תמונה פרסומית מתוך המשחק. ב-13 ביוני 2020, קדימון קצרצר שוחרר ובו הוצהר שהמשחק ישוחרר בשנת 2021. למרות זאת, באוגוסט 2021 דווח ששחרור המשחק נדחה לשנת 2022 בעקבות מגפת הקורונה. כדי להשאיר את השחקנים נלהבים לקראת המשחק, החברה הפיצה סרטוני "מאחורי הקלעים" בערוץ היוטיוב הרשמי שלה. בטא סגורה (מצב בו המפתחת משחררת את המשחק עבור קהל מצומצם במטרה לקבל חוות דעת ובדיקת באגים) למשחק הייתה זמינה החל מ-28 באוקטובר עד ל-1 בנובמבר 2022. למרות שבתחילה המשחק נועד רק לשחקני מחשב, המשחק ישוחרר בעתיד לקונסולות הפלייסטיישן. למרות ששחרור המשחק נדחה לשנת 2022, Red Barrels עדיין לא הצהירו על תאריך שחרור רשמי. למרות זאת, המשחק שוחרר לגישה מוקדמת ב-18 במאי 2023.

## קישורים חיצוניים

* 
* דף המשחק באתר של חברת Red Barrels
* דף המשחק בפלטפורמת Steam
* דף המשחק בפלטפורמת Epic

## הערות שוליים

קטגוריה:משחקי אימה ממוחשבים
קטגוריה:משחקי הישרדות ממוחשבים
קטגוריה:משחקי אינדי
קטגוריה:משחקי וידאו שפותחו בקנדה
נחל עוזיהו

**נחל עוזיהו** הוא נחל אכזב בהרי אילת. אורכו כ־2.9 קילומטרים.

## תוואי הנחל
מוצא הנחל ממוקם בגובה של כ־750 מטרים מעל פני הים, במורדות הר עוזיהו, כ־2.5 קילומטרים מדרום־מזרח לקניון האדום הוא זורם מזרחה ויורד כ־350 מטרים עד שנשפך לנחל רחם בגובה של כ־400 מטרים מעל פני הים, כשני קילומטרים מצפון־מערב לעמודי עמרם.

עוזיהו